ΑΚΑΠΟΥΛΚΟ
Λοιπόν, ποιος θα 'ναι αρκετά τρελός ώστε να φάει τα μάτια;
Για πες μου, Γκουστάβο. Με τι ακριβώς ασχολείσαι;
Είναι αργά να το παίζεις μάτσο πατέρας. Είμαστε ήδη παντρεμένοι.
Κουβέντα να γίνεται.
Δεν πειράζει, αγάπη μου. Ανυπομονώ να τα πούμε.
Καλλιτέχνης είμαι.
Δικός του είναι ο πίνακας.
Αυτός τον έφτιαξε;
Υπέθεσα ότι τον έκανε με δαχτυλομπογιές
κάποιο εγγόνι, το οποίο επίσης δεν μου ανέφερες.
Είμαι κι οργανωτής στην κοινότητα.
Και πόσα βγάζεις;
Για 20 δολάρια, τρώω εγώ τα μάτια!
Σωστά. Για σένα σημασία έχουν τα μετρητά.
Για κάποιους από μας, η συναισθηματική πραγμάτωση.
Παράξενο, γιατί όταν αγόρασα το σπίτι όπου μένεις,
θυμάμαι να πληρώνω με μετρητά, όχι με συναίσθημα.
Εντάξει, ας είμαστε ευγενικοί.
Κοίτα.
Δεν ξέρω τι σου έχει πει η Παλόμα, αλλά δεν είμαι έτσι.
Τουλάχιστον, δεν ξεκίνησα έτσι.
Εντάξει. Τότε, τι έγινε;
-Έπεσες στην παγίδα. -Γκουστάβο!
Αφού ρωτάς,
θα σε γυρίσω πίσω στην εποχή που μπήκα στο μονοπάτι που θα μ' έφερνε εδώ.
Λοιπόν, ενώ συνήθιζα τον ρόλο μου ως επιχειρησιακός υποδιευθυντής,
η Χούλια είχε αρχίσει να φτιάχνει τη νέα της μπουτίκ.
Δεν ήταν πια στη ρεσεψιόν.
Σε βλέπω συνέχεια με τα κανονικά ρούχα σου,
αλλά να σε βλέπω κι εδώ;
-Είσαι κούκλα. -Ευχαριστώ, αγάπη μου.
Ευτυχώς που δείχνω ωραία, γιατί είμαι ξενυχτισμένη.
Μου χάλασε η ραπτομηχανή κι έφαγα μια ώρα με ένα μεταξωτό φόρεμα.
Κι αυτό είναι πολύς χρόνος;
Πολύ λίγος;
Θα επιλέξω το "πολύς".
Γιατί δεν πας να χρησιμοποιήσεις τη ραπτομηχανή της μαμάς;
Σ' ευχαριστώ, αλλά δεν θέλω να ενοχλώ.
Άσε που δεν ξέρω αν με συμπαθεί η μαμά σου.
Φυσικά σε συμπαθεί!
Τώρα πιστεύω ότι με μισεί.
Όχι. Απλώς δεν σε ξέρει καλά.
Ξέρει μόνο ότι αρνείσαι να έρθεις μαζί μας στην εκκλησία.
Απλώς δεν είμαι τόσο θρήσκα όσο εκείνη.
Ούτε ο Ιησούς δεν είναι τόσο θρήσκος.
Συγγνώμη, Ιησού!
Μπορεί να βγει σε καλό.
Θα χαρεί να σ' έχει στο σπίτι κι ίσως να έρθετε κοντά.
Ποιος ξέρει; Εντάξει, όμως, θα πάω.
Ευχαριστώ, αγάπη μου.
-Τι γλυκό αγόρι… -Όχι αγκαλιές!
Συγγνώμη. Απλώς, ο Τσαντ δεν ξέρει ότι είμαστε μαζί.
Δεν ξέρω πώς θα αντιδράσει.
Ναι, έχεις δίκιο. Γίνεται λίγο απρόβλεπτος.
Χούλια! Μάξιμο!
Αυτό κι αν είναι απρόβλεπτο.
Σαν Σκανδιναβός Ιησούς είναι. Συγγνώμη πάλι, Ιησού!
Τσαντ! "Χερμίγκο" μου!
-Χούλια, κι εσύ. -Εντάξει.
Θέλω να ξέρετε ότι ξέρω.
Μου το 'παν τα βουνά του Περού.
Κι η μαμά μου.
Μα αυτό που θέλω να πω είναι ότι ευλογώ αυτήν την ένωση.
Ευχαριστούμε.
Ναι, πολύ πεφωτισμένο εκ μέρους σου, Τσαντ.
Όχι, δεν τελείωσα ακόμη.
Στα ταξίδια μου, έμαθα να βρίσκω τη χαρά στην ευτυχία των άλλων.
Κι ειλικρινά σας εύχομαι μια ζωή γεμάτη πραγμάτωση κι αγάπη
κι αν το θέλετε, γλυκά, όμορφα μωρά, που θα με λένε τίο Τσαντ.
Ανακουφίστηκα που δέχτηκε τη σχέση μας, σχεδόν σε άβολο βαθμό,
αλλά τώρα μπορούσα επιτέλους να επιστρέψω στη δουλειά μου.
Λοιπόν, παιδιά, έχουμε πληρότητα 100% αυτό το σαββατοκύριακο.
Ας δώσουμε το 110% στους πελάτες μας!
Καλή ιδέα! Κρατήστε το έξτρα ποσοστό για εκείνους!
Στις ανακοινώσεις τώρα.
Αφού η Χούλια άνοιξε την μπουτίκ της,
η Λορένα έχει προαχθεί από το πλυσταριό στη ρεσεψιόν.
Σας ευχαριστώ όλους πολύ για την ευκαιρία.
Η φωνή μου για τη ρεσεψιόν!
Να μου πεις πότε θα βαρεθείς να χαμογελάς σαν ηλίθια εκεί πέρα.
Δις Ντέιβις, έχετε κι εσείς μια σημαντική ανακοίνωση.
Πράγματι.
Ετοιμαστείτε να εκπλαγείτε,
γιατί ο συνεργός μου, το δεξί μου χέρι και γιος μου, ο Τσαντ, έχει επιστρέψει!
Έκανε το διασκεδαστικό του ταξιδάκι, αλλά επιτέλους επιστρέψαμε στα κανονικά.
Γεια σας. Για την ιστορία, δεν ήταν ένα διασκεδαστικό ταξιδάκι.
Είχα μια τεράστια πνευματική αφύπνιση
και το θέμα είναι να μην επιστρέψουμε στα κανονικά εδώ.
Ναμαστέ.
Λοιπόν! Και τώρα θα μάθουμε για μια ιδιοφυή νέα εφεύρεση στην πισίνα!
Λοιπόν, ακούστε.
Με μεγάλο ενθουσιασμό σας παρουσιάζουμε την ολοκαίνουρια…
Ένα, δύο, τρία!
-Λέσχη Παιδιών. -Λέσχη Παιδιών!
Τι;
Και μόνο ο τίτλος σε κάνει να καταλάβεις ότι θα περάσουμε καλά.
Αν δείτε πελάτες με παιδιά, πείτε τους να μας τα φέρουν.
Τόσες πρόβες κάναμε. Χέρια και μετά λόγια, θυμάσαι;
Αυτό έκανα.
Λοιπόν, το επόμενο θέμα…
Συγγνώμη που διακόπτω. Μάξιμο, πρέπει να έρθεις μαζί μου αμέσως.
Φυσικά!
Μόνο μία ερώτηση. Γιατί δεν προσκλήθηκα στον γάμο;
Τι;
Ο χορός μου φταίει;
Ξέρεις, δεν χρειάζεται να είμαι πάντα πρώτος στο βίμπορα.
Σε πείραξε πολύ, έτσι;
Θέλω να πω, πώς γίνεται να μη με προσκαλεί η μοναχοκόρη μου
στη σημαντικότερη ημέρα της ζωής της;
Η σημαντικότερη ήταν όταν εξασφάλισα επιχορήγηση
για παροχή καθαρού νερού σε ένα εκατομμύριο σπίτια στο Τσιάπας, αλλά οκέι.
Για κάτσε.
Αν είσαι θυμωμένη που δεν τα βρήκαμε με τη μαμά σου…
-Δεν είναι αυτό! -Λυπάμαι. Τότε, τι;
Δεν σε κάλεσα στον γάμο μου, γιατί…
Μετά από τόσα χρόνια που έχανες δείπνα,
πάρτι γενεθλίων, ακόμη και ραντεβού στο FaceTime εξαιτίας κάτι επαγγελματικού,
δεν ήθελα να απογοητευτώ ξανά.
Δεν κατάλαβα τίποτα, αλλά και πάλι, ήταν σπαρακτικό.
Κοίτα…
Ξέρω ότι σ' απογοήτευσα πολύ.
Μάλλον γι' αυτό λέω αυτήν την ιστορία.
Όχι ως δικαιολογία, αλλά για να καταλάβεις πόσο άλλαξα.
Όλα άρχισαν τη μέρα που ο δον Πάμπλο με πήρε παράμερα για κάτι επείγον.
Προσπάθησα να το χειριστώ όσο το δυνατόν πιο επαγγελματικά.
Ναι! Είναι αυτό που περίμενα!
Να περπατάω σε διάδρομο και να συζητάω για σοβαρές υποθέσεις.
Να λείπουν τα πολλά λόγια.
Συγγνώμη, απλώς έχω ένταση.
Θα δω επιτέλους τα παρασκήνια. Ή ποιος είναι στα παρασκήνια!
Εντάξει, ναι ή όχι: Είναι ο Λάιονελ Ρίτσι;
Εγώ δεν θα ενθουσιαζόμουν τόσο, Μάξιμο.
Η εκπαίδευσή σου θα δοκιμαστεί.
Λυπάμαι πολύ, κυρία. Θα το αναλάβουμε εμείς.
Είναι καλά; Τι συνέβη;
Θεέ μου. Ο άνθρωπος είναι…
Νεκρός, ναι. Και με τόσες οικογένειες σήμερα,
πρέπει να απομακρύνουμε το πτώμα όσο πιο διακριτικά γίνεται.
Εμείς; Αυτό δεν είναι δουλειά των τραυματιοφορέων;
Μάξιμο, πουλάμε μια φαντασίωση.
Το τελευταίο που θέλουν να δουν οι πελάτες είναι ασθενοφόρα, περιπολικά και σακούλες.
Κι είμαστε σίγουροι ότι είναι 100% νεκρός;
Ναι, ο κύριος είναι νεκρός.
Ο πρώτος που έχω δει ζωντανά. Δηλαδή, νεκρά.
Ωραία, τώρα που τον δήλωσες νεκρό, πρέπει να τον μεταφέρουμε. Γρήγορα.
Προφανώς, δεν μπορούμε να πάρουμε τον ανελκυστήρα πελατών,
οπότε θα διασχίσουμε τον διάδρομο μέχρι τον υπηρεσιακό
και θα βγούμε απ' την είσοδο προσωπικού.
Θα μας περιμένουν εκεί.
Μα πώς θα μεταφέρουμε το πτώμα χωρίς να το δει κανείς;
Σκέφτεσαι ό,τι σκέφτομαι;
Ναι, η Λούπε έχει φωνάρα!
Το καρότσι! Φυσικά!
Ενώ εγώ θα μετέφερα πελάτη του οποίου η ζωή είχε τελειώσει,
ο Μέμο κι ο Χέκτορ θα ψυχαγωγούσαν πελάτες των οποίων οι ζωές μόλις είχαν αρχίσει.
Τα έχω σκεφτεί όλα.
Αν είναι δύο παιδιά, θα παίξουμε ματατένα.
Αν είναι τέσσερα παιδιά, θα φτιάξουμε πυργάκια.
Κι αν έχουμε την τύχη να έρθουν έξι, έφερα την μπάλα για ντότζμπολ.
Θέλουμε κι άλλες μπάλες.
Η μπάλα μου!
Πού βρήκες το ψαλίδι; Και σταμάτα να τρέχεις μ' αυτό!
Φαίνεται πως το 'χεις.
-Πού πας; -Τι εννοείς, πού πάω;
Εσύ θα προσέχεις τα παιδιά όσο εγώ θα φροντίζω τους γονείς
με ελεύθερο χρόνο και αναλώσιμο εισόδημα.
Μα είναι τόσο πολλά παιδιά! Σε χρειάζομαι.
Όπως κι οι Τζόνσον στην καμπάνα 5.
Σενιόρ Φρανκ, όταν λείπει η γάτα, ε;
Δεν τον χρειάζεσαι. Το 'χεις.
Είσαι ο Μέμο Ρέγες. Μπορείς να κάνεις οτιδήποτε.
Έχεις δύναμη.
Έχεις εξουσία.
Έχεις…
μηδέν παιδιά.
Δεν έχεις παιδιά!
Παιδιά, πού πήγατε;
Αφού ο Εστέμπαν βοηθούσε τόσο πολύ στο σπίτι,
η μητέρα μου έψαχνε ένα νέο πάθος για να γεμίσει τον χρόνο της.
Δυστυχώς, το κομμάτι του πάθους έλειπε ακόμη.
-Γεια σας. -Χούλια! Πώς από δω;
Δεν σας πήρε ο Μάξιμο;
Συγγνώμη για την ενόχληση,
αλλά μπορώ να χρησιμοποιήσω τη ραπτομηχανή σας;
Η δική μου χάλασε κι είμαι…
Φυσικά! Και βέβαια μπορείς.
-Σίγουρα; -Πέρνα μέσα. Φυσικά.
Σας διέκοψα πάνω που ζωγραφίζατε…
ένα κοράκι που καίγεται;
Διάκοψέ με ελεύθερα. Διάκοψέ με.
Με μεγάλη μου χαρά να σε βοηθήσω.
Σε παρακαλώ. Ναι;
Η Παρθένος της Γουαδελούπης είναι.
Α, ναι! Τη βλέπω.
Μα γιατί φλέγεται;
Δεν είναι φωτιά.
Η αγιοσύνη της είναι.
Το φωτοστέφανό της.
Αχ, τι ωραίο που βγήκε.
Πολλές πετσέτες σήμερα! Οι καθαρές είναι πιο βαριές.
Συγγνώμη! Δεν το έχω ξανακάνει αυτό. Εσείς;
Φυσικά. Συμβαίνουν αυτά, Μάξιμο.
Θυμάσαι τον γάμο του καουμπόη;
Δύο πτώματα.
Ποιος σας βοήθησε;
Όχι, μη μου πείτε! Ήδη ξέρω πολλά.
ΑΝΕΛΚΥΣΤΗΡΑΣ ΠΡΟΣΩΠΙΚΟΥ
Ωχ, όχι, χάλασε;
Πολύ παράξενο.
Να περιμένουμε να φτιαχτεί;
Φυσικά. Ας περιμένουμε δίπλα σε συναγερμό που στριγκλίζει με ένα πτώμα!
Δεν μπορούμε να τον πάμε απ' τη σκάλα. Τι θα κάνουμε;
Το μόνο που γίνεται είναι…
να πάρουμε τον κεντρικό ανελκυστήρα.
Ο κεντρικός ανελκυστήρας.
Δόνια Νόρα, πολύ πιο πρακτική αυτή η τεχνική.
-Είστε φοβερή ράφτρα. -Ευχαριστώ, αγάπη μου.
Όταν χήρεψα έπρεπε να φανώ δημιουργική.
Πουλούσα στην παραλία πράγματα που έραβα και κεντούσα.
Μα περισσότερο με απασχολούσε ο Μάξιμο όταν ήταν μικρούλης.
Ήταν τόσο αδέξιος, που όλο μπάλωνα αγκώνες.
Ακόμη αδέξιος είναι.
Τις προάλλες μπουρδουκλώθηκε με το παντελόνι του ενώ ήμασταν…
στο δοκιμαστήριο για παντελόνι.
Πολύ χαίρομαι που τον πας για ψώνια. Ο Μάξιμο έχει απαίσιο γούστο.
Όχι στις γυναίκες, όμως.
Έτοιμο. Τελείωσα.
Έτσι όπως πάμε θα τελειώσουμε πολύ γρήγορα.
Πώς σου φαίνεται;
Κάνατε μερικές αλλαγές, έτσι;
Ναι, ελπίζω να μη σε πειράζει.
Ίσως δεν το κατάλαβες,
αλλά καθώς το έφτιαχνα, παρατήρησα ότι έβγαινε…
κάπως πρόστυχο.
Και σκέφτηκα ότι δεν θες οι πελάτισσές σου να 'ναι σαν την Πόρνη της Βαβυλώνας.
-Την ποια; -Αποκάλυψη, 17:5;
Τέλος πάντων, έκανα μια μικρή προσαρμογή.
Δεν βγήκε καλύτερο, όμως;
Τι λες;
-Να πιάσω το επόμενο; -Όχι!
Κάντε ένα διάλειμμα, δόνια Νόρα.
Το χρειάζεστε.
Γκράσιας.
Δεν κουράστηκα τόσο.
Στο ξενοδοχείο, η Νταϊάν είχε ακούσει
όταν ο Τσαντ έλεγε ότι δεν ήθελε να επιστρέψει στα παλιά.
Του έδωσε, λοιπόν…
Προαγωγή!
ΑΝΩΤΕΡΟ ΔΙΟΙΚΗΤΙΚΟ ΣΤΕΛΕΧΟΣ
Με ολόδικό σου γραφείο. Και το όνομά σου.
"Ανώτερο διοικητικό στέλεχος".
Τι πάει να πει αυτό; Είναι η παλιά μου θέση με νέο τίτλο;
Όχι βέβαια!
Ως γενικός διευθυντής, διεύθυνες τα πράγματα γενικά.
Τώρα θα εκτελείς σε διοικητικό επίπεδο.
Τεράστια αναβάθμιση.
Και για να το γιορτάσουμε, μας έκλεισα καθαρισμό προσώπου μαζί!
Όχι, δεν μπορώ να το κάνω αυτό.
Αγάπη μου, δεν την ενοχλούν τα μούσια την Τάνια.
Φυσικά. Επαγγελματίας είναι. Δεν μπορώ να κάνω αυτό εννοώ.
Ο ναός δεν χτίζεται από πάνω προς τα κάτω.
Τον χτίζεις απ' το έδαφος. Αυτό έμαθα στο Μάτσο Πόντσο.
Νομίζω πως λέγεται Μάτσου…
Συνέχισε, αγάπη μου.
Κοίτα, θέλω επιτέλους να δουλέψω σκληρά.
Να ξεκινήσω απ' το μηδέν και να μάθω τα πάντα για το Λας Κολίνας.
Να αξίζω τον μισθό μου.
Μάλιστα.
Το βρίσκω καταπληκτικό.
Και σε στηρίζω. Όσο κι αν κρατήσει αυτό!
Σ' ευχαριστώ.
Και κάτι τελευταίο.
Θα ήθελα να σε φωνάζω Νταϊάν στο ξενοδοχείο από δω και πέρα.
Πάνω απ' το πτώμα μου.
Με τον δον Πάμπλο περιμέναμε έναν άδειο ανελκυστήρα.
Που κράτησε για έναν όροφο.
Γεια σας!
Καλώς τους Κέρκμαν!
-Γεια. -Καλησπέρα.
Γεια σας.
Ολόκληρο το ξενοδοχείο είναι λάβα. Αν αφήσετε το σχοινί, πεθάνατε.
Ελάτε, Λέσχη Παιδιών. Πάμε.
Καθαρές πετσέτες. Στην πισίνα που πήγαμε δεν είχαν.
Τζέισον, Σελέστ, Χέιλι, πάρτε από μία.
Ναι, πάρτε κι άλλη.
Ρομπ, αγάπη μου, πάρε κι εσύ τρεις. Τον αστέγνωτο έχει ο άνθρωπος!
Πλέον, το καρότσι είχε περισσότερο άνθρωπο παρά πετσέτες.
Κάτι έπρεπε να κάνω.
Όχι!
Συγγνώμη. Απλώς, οι πετσέτες της πισίνας είναι μακρύτερες κατά 6,5 εκατοστά!
Αν σας αρέσει η χαλάρωση, πραγματικά φέρνει τα πάνω κάτω.
Εντάξει.
Παραλίγο!
Συγγνώμη, έχει πολλή ένταση η ιστορία.
Πήγε να σπάσει η καρδιά μου!
Ελάτε τώρα. Παραλίγο να δουν το πόδι!
Ναι.
Ακόμη κι εσύ, πιστέ μου σύζυγε, υπέκυψες στις ωραίες ιστοριούλες του.
Τις βρίσκεις ωραίες;
Καλύτερα αυτό, παρά να γκρινιάζεις για τον γάμο.
-Συνέχισε, βιεχίτο. -Εντάξει.
Λοιπόν…
Θα τον παραλάβουν σε τρία λεπτά.
Γεια σας, δον Πάμπλο! Μάξιμο! Να σας ρωτήσω κάτι στα γρήγορα;
Ίσως σας φανεί χαζό, αλλά είναι η πρώτη μου μέρα στη ρεσεψιόν.
Φυσικά. Σε ακούμε, Λορένα.
Λοιπόν, είναι μια πελάτισσα. Εκεί πέρα.
Χαλαρώνει στην πισίνα όλη μέρα διαβάζοντας περιοδικά.
Η αγαπημένη της στήλη είναι τα ωροσκόπια. Είναι Αιγόκερως.
Το ωροσκόπιό της λέει ότι την περιμένουν νέες περιπέτειες.
Αποφεύγει τους σκίουρους με κάθε τρόπο. Έχει έναν θείο που πουλάει κιθαρίτσες.
Φοβερή αλλεργία στα φιστίκια.
Φλαν για όλους!
Κάπου μέσα σ' όλα αυτά, έχασε το κλειδί της.
Να της δώσω καινούριο;
Συγγνώμη. Δηλαδή, η ερώτησή σου είναι αν μπορεί να πάρει άλλο κλειδί;
Ναι. Λέει ότι είναι επείγον, οπότε…
Ναι. Δώσ' της καινούριο κλειδί.
Πρώτα, όμως, στείλ' την απ' το μπαρ
για δωρεάν ποτό, και φιλέτο κι αστακό για τις περιπέτειές της.
Εντάξει. Σας ευχαριστώ!
Μισό λεπτό. Κερνάμε φιλέτα κι αστακούς για χαμένα κλειδιά τώρα;
Συγκεντρώσου στα σημαντικά.
Σπρώχνε!
Λοιπόν, παιδιά! Πάμε πίσω στη Λέσχη Παιδιών!
Ζήτω! Όχι, όχι!
Ναθάνιελ, μην κάθεσαι κάτω τώρα! Έλα.
Ξέρετε κάτι;
Καλώς. Δεν πειράζει. Κρατηθείτε όλοι πολύ γερά.
Πάμε.
Γκράσιας.
Βουαλά! Το νέκταρ του Χέκτορ.
Ευχαριστώ, Χέκτορ.
Τι χαλαρωτικό να μη βλέπω το παιδί μου να κάνει μπόμπες όλη μέρα.
Είμαι εδώ για οτιδήποτε χρειαστείτε.
Με πάγο, ανακατεμένο ή χωρίς μπλούζα.
Μέμο, φίλε μου!
Δες εδώ. Το κάνεις να δείχνει εύκολο αυτό με τα παιδιά.
Αλήθεια, Χέκτορ; Αλήθεια;
Άσε κάτω τα κερασάκια!
Θέλω να τα αναλάβεις για δέκα λεπτά μέχρι να βρω τη Στέφανι.
Και δεν θα είναι εύκολο. Είναι η αρχηγός τους.
Μακάρι να μπορούσα.
Αλλά η Νάνσι, στην ξαπλώστρα 43, τελειώνει την πίνα της
-και θέλει και μασάζ στα πόδια. -Χέκτορ!
Αν το ξέχασες, είσαι συνεταίρος μου σ' αυτό.
Κι είμαι προϊστάμενός σου.
Οπότε, θα φροντίσεις τα παιδιά εδώ και τώρα.
Κι αν δεν σου αρέσει, ρούφα τ' αβγό σου!
Μου το έμαθε η Στέφανι.
Εντάξει! Μη γίνεσαι τόσο κακός.
ΧΩΡΟΣ ΦΟΡΤΩΣΗΣ ΛΑΣ ΚΟΛΙΝΑΣ
Σχεδόν την είχαμε σκαπουλάρει.
Μα κάτι δεν πήγαινε καλά.
Τι κάνετε; Από δω δεν είναι το ασθενοφόρο;
-Αναλαμβάνω από δω. -Συγγνώμη!
Πολύ πολύτιμες πετσέτες.
-Θα τις πάρω εγώ. -Όχι!
Μάξιμο.
Άσ' τον να το πάρει.
Θα πάω τον γερουσιαστή στη βίλα του. Ευχαριστώ, όπως πάντα, δον Πάμπλο.
Μισό λεπτό.
Γερουσιαστής ήταν τόση ώρα;
Ναι.
Τι εννοούσε θα τον πάει στη βίλα του;
Τώρα δεν τον πήραμε απ' το δωμάτιό του;
Η γυναίκα του έκλαιγε στον διάδρομο.
Η γυναίκα του απολαμβάνει φιλέτο κι αστακό.
Εννοείτε ότι μεταφέραμε ένα πτώμα
για να προστατέψουμε έναν πολιτικό που απατούσε τη γυναίκα του;
Μου είπατε ψέματα;
Όχι.
Σου είπα όσα έπρεπε να ξέρεις για να λυθεί το πρόβλημα.
Ακόμη κι αν δεν είναι σωστό;
-Πώς κάνατε κάτι τόσο ανήθικο; -Μάξιμο!
Ως επικεφαλής, θα πρέπει να παίρνεις πολλές τέτοιες αποφάσεις.
Αν δεν αντέχεις την πίεση, να με ενημερώσεις το συντομότερο δυνατό.
Παρά τη δική μου πρώτη εμπειρία στη σκοτεινή πλευρά,
η Χούλια ήταν στα πρόθυρα της φώτισης.
Δόνια Νόρα, ευχαριστώ πολύ για τη βοήθεια,
αλλά θέλω τα φορέματά μου με τον τρόπο μου.
Γιατί τα φορέματα είναι Χούλια Γκονζάλες κι όχι Νόρα Ράμος.
Και μ' αυτό, δεν θα σας ξαναδώ ποτέ. Εις το επανιδείν, ποτέ!
Αφού η Νόρα με τη θρησκεία
θα αιτιολογούσε τις επιλογές της, ίσως μπορούσε να το κάνει κι η Χούλια.
Παρότι μεγαλωμένη από αγνωστικιστές διανοούμενους,
τα είχε με ένα παπαδοπαίδι στο γυμνάσιο.
Δόνια Νόρα;
Παράξενο που αναφέρατε την Πόρνη της Βαβυλώνας νωρίτερα.
Γιατί εκείνο το συγκεκριμένο φόρεμα ήταν εμπνευσμένο από έναν αγαπημένο μου άγιο
που λέει "Θα βαδίζω ελεύθερα μαζί με τον Κύριο,
με μπράτσα και στήθος λεύτερα από ύφασμα, για τον Κύριο".
Τι όμορφο!
Ποιος άγιος είναι αυτός;
QUE FUN ΤΙΝΑ
Η αγία Τίνα.
Κριστίνα.
Είναι μια λιγότερο γνωστή αγία που χόρευε ιδιωτικά.
Δεν ήξερα ότι οι ιδιωτικές χορεύτριες είχαν προστάτιδα αγία.
-Υπάρχει ένας άγιος για τα πάντα. -Ακριβώς.
Είναι η αγαπημένη μου απ' τη Βίβλο.
Μα δεν έχει αγίους στη Βίβλο.
Εκτός αν έχει αυτήν την αγία Κριστίνα, αλλά αγιοποιήθηκε μετά;
-Φέρνω μια Βίβλο για να μου δείξεις… -Όχι! Μην τη φέρετε.
Δεν ήμουν ειλικρινής μαζί σας.
Δεν είμαι θρήσκα.
Η αλήθεια είναι ότι το μισώ το φόρεμα.
Γιατί δεν το είπες;
Γιατί τα πηγαίναμε τόσο καλά, δόνια Νόρα.
Κι επειδή ο Μάξιμο σημαίνει πολλά για μένα,
είναι σημαντικό να έχω καλή σχέση μαζί σας.
Μα κι αυτή η ευκαιρία
σημαίνει πολλά για μένα, γιατί είναι κάτι που ονειρευόμουν πάντα,
και θέλω να δω το όραμά μου σ' αυτά τα φορέματα.
Τι υπέροχο.
Σε καταλαβαίνω απόλυτα.
Σοβαρά;
Με εμπνέει η ενέργειά σου, το πάθος σου.
Νομίζω πως σε θαυμάζω.
-Αλήθεια; -Ναι!
Απλώς, τώρα που έχω περισσότερο χρόνο για τον εαυτό μου,
ψάχνω να βρω το αληθινό μου πάθος.
Και, για να είμαι ειλικρινής, αυτό δεν είναι η ζωγραφική.
Όχι.
Δόνια Νόρα, θα το βρείτε το πάθος σας. Είμαι σίγουρη.
Πολύ χαίρομαι που ήρθες, Χούλια.
Ευχαριστώ.
Μα αν τα 'χεις με τον Μάξιμο, προσπάθησε τουλάχιστον να διαβάσεις τη Βίβλο. Ναι;
Σύμφωνοι.
Πάλευα με αυτό στο οποίο είχα αναμιχθεί εκείνη τη μέρα.
Αν το να βλέπω στα παρασκήνια σήμαινε αυτό,
ίσως τελικά να μην ήθελα να γίνω ο δον Μάξιμο.
Μην κατεβάζεις τη μούρη. Αυτά συμβαίνουν όλη την ώρα.
Ξέρεις τι έγινε;
Φυσικά. Είμαι πολύ καιρό εδώ.
Και τα 'χω δει όλα.
Ο δον Πάμπλο με ξεγέλασε να κάνω κάτι τόσο απαίσιο.
Κι η καημένη η σύζυγος δεν θα μάθει ποτέ.
Πιστεύεις ότι θα ήταν πιο χαρούμενη αν ήξερε;
Πολλές φορές, κι εγώ εύχομαι να μην ήξερα πολλά πράγματα,
όπως όταν η μαμά μου δηλητηρίαζε σιγά σιγά τον μπαμπά.
Και το τέλος του Blade Runner.
Καταλαβαίνω, αλλά έχω θυμώσει πολύ.
Γιατί;
Επειδή έκανες κάτι κακό ή επειδή δεν σου το είπε ο δον Πάμπλο;
Είσαι άξια αντίπαλος, Στέφανι.
Αξιοποίησε τις δυνάμεις σου για το καλό!
Ρούφα ένα αβγό!
Κι όταν τελικά έφτασε στο κάστρο, ο όμορφος και γενναίος Χέκτορ
εμποδίστηκε από ένα πάρα, πάρα, πάρα, πάρα, πάρα πολύ κακό τρολ, τον Μέμο.
Έλεος!
Κάνε ό,τι σου λέω, γιατί είμαι ο Μέμο, ο αρχηγός τρολ!
Δώσ' μου τα μαλλιά σου!
Είναι πανέμορφα.
Ποτέ δεν θ' αγγίξεις αυτές τις πανέμορφες μπούκλες.
Θα σε πολεμήσω μέχρι θανάτου! Αν γκαρντ!
Πάρε τούτη, παλιοτέρας!
Τι δυνατός που είσαι, Χέκτορ!
Ναι, είμαι πάρα, πάρα, πάρα, πάρα πολύ δυνατός!
Λοιπόν,
αφού έσωσε την πανέμορφη βασίλισσα απ' το ροζ κάστρο…
ο Χέκτορ έδειξε έλεος στον Μέμο.
Έλα, Μέμο!
Και τον άφησε να ξανασυρθεί κάτω απ' τη γλιτσερή κι αηδιαστική γέφυρα
απ' όπου ήρθε.
Σας άρεσε;
Και φέρνεις μαργαρίτες, και ψυχαγωγείς τα παιδιά;
-Ναι. -Αυτά είναι μόνο για σένα.
Χαρά μου. Αγγελούδια είναι.
Τι κάνεις εδώ;
Σ' αρέσει αυτό;
Μάξιμο!
Χαίρομαι που ήρθες.
Κοίτα.
-Ξέρω ότι είσαι θυμωμένος. -Ναι, είμαι.
Μα ειλικρινά,
περισσότερο μ' ενοχλεί που δεν μου μιλήσατε.
Αν όντως θέλετε να με εκπαιδεύσετε, πρέπει να ξέρω όλα όσα γίνονται εδώ.
Έχεις δίκιο.
Ήταν λάθος μου να μη σου πω τα πάντα.
Και το αξίζεις.
Θέλω να μοιραστώ κάτι μαζί σου. Κλείσε την πόρτα.
Τον γερουσιαστή αφορά;
Αφορά όλους τους διάσημους πελάτες μας.
Χρόνια ολόκληρα γέμιζα το τετράδιο με εξαιρετικά απόρρητες πληροφορίες.
Μας βοηθά να ικανοποιούμε τις ανάγκες τους καλύτερα.
Απίστευτη λεπτομέρεια.
Πόσοι διάσημοι καλλιτέχνες.
Ο Χιούι Λιούις το έκανε αυτό;
-Κι οι Τhe News; -Κι οι Τhe News.
Μεγάλα νιουζ!
Επίσης, μόνο όταν χρειάζεται, μπορεί να χρησιμοποιηθεί ως μοχλός πίεσης.
Σαν… εκβιασμός;
Οτιδήποτε χρειάζεται για τα συμφέροντα του ξενοδοχείου.
Είναι απίστευτο!
Μα και τρομακτικό. Αυτό είναι…
το Βιβλίο των Μυστικών!
Όχι. Είναι ένα απλό τετράδιο.
Ορίστε το κλειδί σου.
Το κλειδί του συρταριού όπου φυλάσσεται.
Φύλα το καλά.
Το κλειδί του μυστηρίου για το Βιβλίο των Μυστικών!
Μάξιμο.
Δεν πρέπει να το πάρεις επιπόλαια.
Κι αυτές οι πληροφορίες θα μείνουν μεταξύ μας.
Εκείνη τη μέρα κατάλαβα
ότι η αλήθεια είναι κάτι ισχυρό όσο κι επικίνδυνο.
Μερικές φορές, θα σε εμπνεύσει να ξεκινήσεις απ' την αρχή.
Περφέκτο!
Θα σε λυγίσω, μαχητή.
Και σ' εσένα το ίδιο.
Κι η αλήθεια μπορεί να σε φέρει σ' ένα νέο επίπεδο κατανόησης.
Έτσι ή πιο πρόστυχο;
Έχει την τέλεια προστυχιά.
-Γεια. -Γεια σου, αγάπη μου.
Έφτασα εκεί με τον Κάιν και τον Άβελ. Σαν τηλενουβέλα είναι!
Σοβαρά!
Την αλήθεια δύσκολα την παραδέχεται ακόμη κι ένας πεισματάρης γέρος όπως εγώ.
Μα η δική μου αλήθεια είναι ότι μετανιώνω πικρά για το πώς χωριστήκαμε.
Να πάρει!
Μ' έχει κερδίσει. Τώρα εύχομαι να τον είχαμε καλέσει στον γάμο.
Παλόμα, ξέρω ότι δεν μου αξίζει αυτό,
αλλά θα ήθελα πολύ να με συνοδεύσεις στην κηδεία του δον Πάμπλο.
Θέλω να σου δείξω από πού ξεκίνησα.
Ωραίο ακούγεται, μπαμπά.
Μα δεν σε μισούν όλοι στο Λας Κολίνας;
Γι' αυτό σε χρειάζομαι εκεί.
Τι λες;
Μπορώ να το σκεφτώ.
Λες να έρθει κι η Χούλια στην κηδεία;
Δεν ξέρω, αλλά το ελπίζω.
Δεν μπορεί να πάρει η Παλόμα τη μαμά της να τη ρωτήσει;
-Τη μαμά της; -Μπαμπά!
Ναι.
Ίσως έχω παραλείψει μία τοσηδά λεπτομέρεια.
Η Χούλια δεν είναι η μαμά της Παλόμα.
Τι;
Υποτιτλισμός: Εύα Τανταλίδου